*P R I J E D L O G*

Na temelju članka 48. stavka 4. Zakona o predškolskom odgoju i obrazovanju (Narodne novine 10/97, 107/07, 94/13, 98/19, 57/22 i 101/23 - Uredba) i članka 41. točke 2. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22), Gradska skupština Grada Zagreba, na \_\_\_\_ sjednici, dana \_\_\_\_\_\_\_\_ 2025., donijela je

**ODLUKU**

**o izmjenama Odluke** **o mjerilima za naplatu usluga dječjih vrtića kojima je osnivač Grad Zagreb od roditelja/skrbnika - korisnika usluga**

Članak 1.

U Odluci o mjerilima za naplatu usluga dječjih vrtića kojima je osnivač Grad Zagreb od roditelja/skrbnika - korisnika usluga (Službeni glasnik Grada Zagreba 15/23 i 42/23), u članku 2. stavak 2. mijenja se i glasi:

„Sudjelovanje roditelja/skrbnika djece stranih državljana (državljana država članica Europskog gospodarskog prostora ili Švicarske Konfederacije, državljana trećih zemalja, te osoba koje imaju priznat status sukladno propisima o međunarodnoj i privremenoj zaštiti) s boravištem na području Grada Zagreba u cijeni redovitog programa što ih njihova djeca ostvaruju u gradskim dječjim vrtićima određuje se jednako kao i za roditelje/skrbnike djece iz stavka 1. ovoga članka.“

Članak 2.

Članak 3. mijenja se i glasi:

„Roditelji/skrbnici djece upisane u gradske dječje vrtiće koji nisu obuhvaćeni odredbama članka 2. stavcima 1. i 2. ove odluke, plaćaju punu utvrđenu cijenu redovitog programa (uz mogućnost da dio ili puni iznos utvrđene cijene redovitog programa snose jedinice lokalne samouprave u kojima roditelji/skrbnici imaju prebivalište/boravište u Republici Hrvatskoj, odgovarajuće jedinice drugih država i dr.).“

Članak 3.

U članku 4. stavak 3. mijenja se i glasi:

  „Sudjelovanje roditelja/skrbnika djece s prebivalištem na području Grada Zagreba i roditelja/skrbnika djece stranih državljana (državljana država članica Europskog gospodarskog prostora ili Švicarske konfederacije, državljana trećih zemalja, te osoba koje imaju priznat status sukladno propisima o međunarodnoj i privremenoj zaštiti) s boravištem na području Grada Zagreba, u utvrđenoj cijeni redovitog programa prema trajanju, utvrđuje se kako slijedi:

| DOHODOVNI CENZUS | MJESEČNI IZNOS SUDJELOVANJA RODITELJA/SKRBNIKA U CIJENI REDOVITOG PROGRAMA | |
| --- | --- | --- |
| CJELODNEVNI  u trajanju od 7 do 10 sati dnevno | POLUDNEVNI  u trajanju od 4 do 6 sati dnevno |
| **1.** prosječni mjesečni dohodak po članu zajedničkog kućanstva (ostvaren u prethodnoj kalendarskoj godini) od 940,01 eura i više | 79,63 eura | 51,76 eura |
| **2.** prosječni mjesečni dohodak po članu zajedničkog kućanstva (ostvaren u prethodnoj kalendarskoj godini) od 720,01, eura do 940,00 eura | 59,73 eura | 38,82 eura |
| **3.** prosječni mjesečni dohodak po članu zajedničkog kućanstva (ostvaren u prethodnoj kalendarskoj godini) od 520,01 eura do 720,00 eura | 39,82 eura | 25,88 eura |
| **4.** prosječni mjesečni dohodak po članu zajedničkog kućanstva (ostvaren u prethodnoj kalendarskoj godini) do 520,00 eura | 19,91 eura | 12,94 eura |

U stavku 5. riječi: „Olakšice u plaćanju redovitog programa za dijete imaju roditelji/skrbnici djece s prebivalištem na području Grada Zagreba i roditelji/skrbnici djece s odobrenom međunarodnom ili privremenom zaštitom i prijavljenim prebivalištem odnosno boravištem na području Grada Zagreba kako slijedi:“ zamjenjuju se riječima: „Olakšice u plaćanju redovitog programa za dijete imaju roditelji/skrbnici djece s prebivalištem na području Grada Zagreba i roditelji/skrbnici djece stranih državljana (državljana država članica Europskog gospodarskog prostora ili Švicarske Konfederacije, državljana trećih zemalja, te osoba koje imaju priznat status sukladno propisima o međunarodnoj i privremenoj zaštiti) s boravištem na području Grada Zagreba kako slijedi:“.

Članak 4.

U članku 7. točki 3. alineja 1. mijenja se i glasi:

„- potvrde Porezne uprave Ministarstva financija o visini dohodaka i primitaka za sve članove zajedničkog kućanstva ostvarene u prethodnoj kalendarskoj godini ili pisana privola roditelja/skrbnika da gradski dječji vrtić može preko Gradskog ureda provjeriti podatke Porezne uprave Ministarstva financija o visini dohotka i primitaka za sve članove zajedničkog kućanstva u prethodnoj kalendarskoj godini (jedno od navedenog), a za članove zajedničkog kućanstva koji su dohodak u prethodnoj kalendarskoj godini ostvarili u inozemstvu i potvrdu poslodavca o ostvarenom neto dohotku u inozemstvu odnosno potvrdu o ukupno isplaćenoj svoti inozemne mirovine,“

Članak 5.

  Ova odluka bit će objavljena u Službenom glasniku Grada Zagreba i stupa na snagu prvog dana od dana objave.

KLASA:

URBROJ:

Zagreb, \_\_\_\_\_\_\_ 2025.

Predsjednik

Gradske skupštine

**Joško Klisović**